Vietnam: 13 aktivister fengslet
Aktivistene, blant dem bloggere, studenter og katolikker, fikk fengselsstraffer på mellom tre og 13 år. Dommene blir kraftig kritisert av USA, som kaller dem del av en «bekymringsfull» trend. Mange av de dømte har allerede sittet fengslet i lengre perioder. Ifølge dommen fra domstolen i den nordlige Nghe An-provinsen har alle aktivistene forbindelser til den USA-baserte opposisjonsgruppen Viet Tan, som kommunistregimet anser som en terrororganisasjon.
Myndighetene i Vietnam har fengslet 13 politiske aktivister, som blir beskyldt for forsøk på å styrte regimet.